


	Evropski parlament
2024-2029
	[image: EP logo RGB_Mute]



SPREJETA BESEDILA

[bookmark: TANumber]P10_TA(2024)0049
[bookmark: title]Predlog spremembe proračuna št. 5/2024: prilagoditev odobritev plačil, posodobitev prihodkov in druge tehnične posodobitve
[bookmark: DocNumber]
[bookmark: Commission]Odbor za proračun
[bookmark: PE]PE765.136
[bookmark: Sujet][bookmark: References]Resolucija Evropskega parlamenta z dne 27. novembra 2024 o stališču Sveta o predlogu spremembe proračuna Evropske unije št. 5/2024 za proračunsko leto 2024: prilagoditev odobritev plačil, posodobitev prihodkov in druge tehnične posodobitve (14477/2024 – C10-0186/2024 – 2024/0252(BUD))
[bookmark: TextBodyBegin]Evropski parlament,
–	ob upoštevanju člena 314 Pogodbe o delovanju Evropske unije,
–	ob upoštevanju člena 106a Pogodbe o ustanovitvi Evropske skupnosti za atomsko energijo,
–	ob upoštevanju Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije[footnoteRef:1], zlasti člena 44, [1:  	UL L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	ob upoštevanju splošnega proračuna Evropske unije za proračunsko leto 2024, kot je bil dokončno sprejet 22. novembra 2023[footnoteRef:2], [2:  	UL L, 2024/207, 22.2.2024, ELI: http://data.europa.eu/eli/budget/2024/207/oj.] 

–	ob upoštevanju Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027[footnoteRef:3], [3:  	UL L 433 I, 22.12.2020, str. 11, ELI: http://data.europa.eu/eli/reg/2020/433/oj.] 

–	ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev[footnoteRef:4], [4:  	UL L 433 I, 22.12.2020, str. 28, ELI: http://data.europa.eu/eli/agree_interinstit/2020/1222/oj.] 

–	ob upoštevanju Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom[footnoteRef:5], [5:  	UL L 424, 15.12.2020, str. 1, ELI: http://data.europa.eu/eli/dec/2020/2053/oj.] 

–	ob upoštevanju predloga spremembe proračuna št. 5/2024, ki ga je Komisija sprejela 10. oktobra 2024 (COM(2024)0650),
–	ob upoštevanju stališča o predlogu spremembe proračuna št. 5/2024, ki ga je Svet sprejel 5. novembra 2024 in ga 12. novembra 2024 posredoval Evropskemu parlamentu (14477/2024 – C10-0186/2024),
–	ob upoštevanju členov 96 in 98 Poslovnika,
–	ob upoštevanju poročila Odbora za proračun (A10‑0017/2024),
A.	ker je namen predloga spremembe proračuna št. 5/2024 prilagoditi odhodke, zlasti kar zadeva odobritve plačil, in posodobiti prihodke za proračun Unije;
B.	ker predlog spremembe proračuna št. 5/2024 v zvezi z odhodki pomeni neto povečanje odobritev za prevzem obveznosti za 44,5 milijona EUR in odobritev plačil za 2,95 milijarde EUR; ker ni razpoložljive razlike do zgornje meje v razdelkih 2b, 5 in 7 večletnega finančnega okvira ter se zato predlaga uporaba dodatnih 7,2 milijona EUR iz instrumenta prilagodljivosti in dodatnih 68,5 milijona EUR iz razdelka (a) enotnega instrumenta za rezervo;
C.	ker so v predlogu spremembe proračuna št. 5/2024 v proračun na strani prihodkov za leto 2024 vnesene dokončne globe in kazni, plačane do oktobra 2024, in sicer v skupnem znesku 2,82 milijarde EUR, kar pomeni, da bodo za kritje potreb po plačilih nujni dodatni prispevki iz BND v višini 139,9 milijona EUR;
D.	ker predlog spremembe proračuna št. 5/2024 uvaja tudi nove proračunske vrstice za prihodke in odhodke za mehanizem za sodelovanje pri posojilih za Ukrajino, kjer se bo podpora izvajala s posojili, servisiranimi in poplačanimi s prihodnjimi tokovi prihodkov iz imobiliziranega ruskega državnega premoženja;
1.	je seznanjen s predlogom spremembe proračuna št. 5/2024, kot ga je predložila Komisija;
2.	pozdravlja večje potrebe po plačilih za Evropski sklad za regionalni razvoj (ESRR) skupaj s potrebami za skupno kmetijsko politiko v okviru globalne prerazporeditve (DEC 11/24), kar je znak, da se izvajanje programov po zaskrbljujoče počasnem začetku v obdobju 2021–2027 povečuje; 
3.	z zadovoljstvom ugotavlja, da so spremembe pravil, ki jih je uvedla platforma za strateške tehnologije za Evropo (STEP) – z izrednim predhodnim financiranjem in prostovoljnim 100-odstotnim sofinanciranjem – pozitivno vplivale na izvajanje ESRR, kar pomeni, da države članice denar porabijo za cilje platforme STEP; poleg tega meni, da bi moralo povečanje plačil v letu 2024 pomagati zmanjšati pritisk na plačila med letoma 2025 in 2027;
4.	ugotavlja, da se povečane potrebe po plačilih skoraj v celoti krijejo s prihodki iz glob in kazni, zlasti z globo zaradi kršitev pravil konkurence v višini 2,4 milijarde EUR, ki je bila naložena Googlu zaradi kršitev protimonopolnih pravil;
5.	ponovno poudarja, da so potrebni dolgoročno vzdržni prihodki za proračun Unije, ki je bil v zadnjih letih močno preobremenjen zaradi odzivanja na različne krize; zato obžaluje, da Svet ni dosegel napredka pri reformi sistema virov lastnih sredstev v skladu s časovnim načrtom iz medinstitucionalnega sporazuma; opozarja na svoje stališče v podporo spremenjenim predlogom Komisije in poziva Svet in države članice naj jih hitro sprejme, da bi povečali lastna sredstva, ki so na voljo za proračun Unije; želi spomniti na svoje dolgoletno stališče, da bi bilo treba globe in pristojbine uporabiti kot dodatne prihodke za proračun Unije;
6.	pozdravlja vključitev proračunskih vrstic za prihodke in odhodke za mehanizem za sodelovanje pri posojilih za Ukrajino; poudarja pomen trajne finančne podpore Ukrajini, saj financiranje v okviru instrumenta za Ukrajino in dosedanjih dogovorov o makrofinančni pomoči ne izpolnjuje vseh potreb; 
7.	želi opozoriti, da bodo dodatna posojila makrofinančne pomoči zajamčena v okviru manevrskega prostora v proračunu, in ponovno poziva Komisijo, naj proračunskemu organu posreduje podrobnosti o združevanju obveznosti do manevrskega prostora, ki je odvisen od najemanja in dajanja posojil; pričakuje, da bo Komisija v skladu s svojo izjavo, priloženo Uredbi (EU) 2024/2773 Evropskega parlamenta in Sveta[footnoteRef:6] Parlamentu in Svetu posredovala vse potrebne informacije; [6:  	Uredba (EU) 2024/2773 Evropskega parlamenta in Sveta z dne 24. oktobra 2024 o vzpostavitvi mehanizma sodelovanja pri posojilih za Ukrajino in zagotovitvi izredne makrofinančne pomoči Ukrajini (UL L, 2024/2773, 28.10.2024, ELI: http://data.europa.eu/eli/reg/2024/2773/oj). ] 

8.	je seznanjen s prilagoditvijo plač za leto 2024, ki so bile višje od predvidenih v proračunu, kar vpliva na prejemke in pokojnine, pri čemer je bilo število novih upokojencev v letu 2024 višje od napovedanega, kar je še povečalo stroške pokojnin; pozdravlja, da so bili skoraj vsi dodatni stroški vseh institucij pokriti z notranjimi prerazporeditvami in da je bila zato uporaba enotnega instrumenta za rezervo omejena;
9.	poudarja, da prilagoditev plač vpliva tudi na decentralizirane agencije, ki imajo težave z inflacijo, če je višja od 2-odstotnega deflatorja, saj se v tem primeru njihov letni proračun poveča, zlasti zato, ker je velik delež njihovih odhodkov namenjen za kritje stroškov za osebje in poslovanje; pozdravlja dejstvo, da se je prispevek Unije za agencije, ki sredstev niso mogle pridobiti s prerazporeditvami, povečal za 1,7 %; ponovno poudarja, da je treba pri pripravah Komisije na večletni finančni okvir po letu 2027 dodatno razmisliti o dosedanjem obravnavanju proračunov decentraliziranih agencij;
10.	je seznanjen s tem, da so se za kritje naraščajočih stroškov povečala sredstva za Agencijo Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA), vendar izraža zaskrbljenost zaradi posledičnega zmanjšanja odobritev za Agencijo Evropske unije za azil (EUAA); pozdravlja, da je bila agencija EUAA pri vmesni reviziji večletnega finančnega okvira okrepljena, da bi lahko opravljala nove naloge, povezane z izvajanjem novega pakta o migracijah in azilu; poziva Komisijo, naj tesno sodeluje z obema agencijama, da bosta ustrezno pripravljeni za polno izvajanje nalog in za črpanje dodatnih sredstev, ki so jima bila dodeljena;
11.	pozdravlja, da so bila Agenciji Evropske unije za usposabljanje na področju preprečevanja, odkrivanja in preiskovanja kaznivih dejanj (CEPOL) v letu 2024 po kibernetskem napadu nanjo junija tega leta dodeljena dodatna sredstva; vztraja, da se je iz teh izkušenj treba učiti in da mora služba za kibernetsko varnost za subjekte Unije (CERT-EU) drugim agencijam in institucijam zaradi velike kibernetske ogroženosti nuditi dodatno tehnično podporo ter da je treba poskrbeti, da morebitni napad ne bi kompromitiral nobene agencije ali institucije Unije; 
12.	poudarja velik pomen novoustanovljenega organa za preprečevanje pranja denarja v revidiranem okviru za preprečevanje pranja denarja na ravni Unije; je zato zelo zaskrbljen zaradi zamud v fazi vzpostavljanja, zlasti pri zaposlovanju; 
13.	pozdravlja dejstvo, da bo mogoče z veljavno prenovljeno finančno uredbo v proračun vključiti negativne prihodke za plačilo kompenzacijskih obresti v izgubljenih sodnih zadevah; je seznanjen s tem, da Komisija ravno ugotavlja, kakšen je natančen znesek teh obresti, in jo poziva, naj te informacije v letu 2025 čim prej posreduje proračunskemu organu; 
14.	odobri stališče Sveta o predlogu spremembe proračuna št. 5/2024;
15.	naroči svoji predsednici, naj razglasi, da je sprememba proračuna št. 5/2024 dokončno sprejeta, in poskrbi za njeno objavo v Uradnem listu Evropske unije;
16.	naroči svoji predsednici, naj to resolucijo posreduje Svetu in Komisiji ter nacionalnim parlamentom.

